RĂSPUNSURILE COMISIEI ȘI ALE SEAE LA RAPORTUL SPECIAL AL CURȚII DE CONTURI EUROPENE „SPRIJINUL FINANCIAR DIRECT ACORDAT AUTORITĂȚII PALESTINIENE DE CĂTRE UNIUNEA EUROPEANĂ” /* COM/2013/0852 final - 2013/ () */





RĂSPUNSURILE COMISIEI ȘI ALE SEAE LA RAPORTUL SPECIAL AL CURȚII DE CONTURI EUROPENE „SPRIJINUL FINANCIAR DIRECT ACORDAT AUTORITĂȚII PALESTINIENE DE CĂTRE UNIUNEA EUROPEANĂ” REZUMAT III. La sfârșitul anului 2011, Comisia a lansat un proiect pentru a evalua nevoile și a identifica proiecte viabile în domeniul reformei funcției publice (CSR) în Palestina (denumirea nu aduce atingere pozițiilor privind recunoașterea Palestinei ca stat). Pe această bază și începând cu cea de-a doua jumătate a anului 2013, UE va finanța un sprijin cuprinzător acordat Autorității Palestiniene (AP) pentru reforma funcției publice. Biroul reprezentantului UE (EUREP) va asigura legături strânse între această acțiune și componenta CSP, facilitând, de asemenea, un efect de pârghie mai puternic asupra dialogului politic. Ar trebui remarcat faptul că SEAE și Comisia au urmărit în mod activ să asigure cooperarea cu Israelul. Au avut loc numeroase reuniuni cu Ministerul Apărării din Israel (COGAT) și cu mai mulți funcționari guvernamentali israelieni într-o serie de contexte și foruri. Atunci când a fost necesar, delegația UE la Tel Aviv a fost, de asemenea, implicată. Eficacitatea unor astfel de demersuri ar putea fi consolidată printr-o abordare mai coerentă și mai consistentă în domeniu din partea statelor membre. IV. În 2011, a fost luată în considerare necesitatea unui grad mai ridicat de competitivitate, iar în prezent aceasta este în curs de soluționare prin lansarea unei proceduri de licitație internațională pentru contractarea de servicii de audit ex-ante și ex-post legate de punerea în aplicare a tuturor programelor de sprijin financiar direct acordat prin mecanismul PEGASE. Anunțul de intenție prognozat a fost publicat în august 2012 și se așteptă ca noile contracte să fie semnate până la sfârșitul anului 2013. Pentru reforma funcției publice, a se vedea punctul III (Rezumat) de mai sus. Efectul de pârghie al dialogului politic la nivelul Autorității Palestiniene prin intermediul sprijinului financiar direct substanțial nu ar trebui subestimat. V. Ar trebui menționat că, timp de mai multe luni în 2012, Israelul nu a transferat veniturile din taxele vamale către Autoritatea Palestiniană. Acest fapt a fost un factor-cheie în întârzierile la plata salariilor personalului Autorității Palestiniene. Totuși, de la începutul anului 2013, angajații WAFA, ai PBS și ai Ministerului Cultelor au fost eliminați din lista beneficiarilor eligibili, numărul acestora ajungând la aproximativ 75 000 (de la 84 000). VI. Problemele legate de funcționarii publici care nu își pot desfășura activitatea în Gaza (de exemplu, greva în sprijinul Autorității Palestiniene, durata acesteia, amploarea și efectele sale, reacțiile din partea Hamas) sunt complexe în circumstanțele din Fâșia Gaza, unde verificarea obiectivă este dificil de realizat. Sprijinul financiar direct este un program orientat către Autoritatea Palestiniană. Comisia și SEAE respectă decizia pe care au luat-o de a sprijini din punct de vedere politic Autoritatea Palestiniană (elementul central al viitorului stat palestinian), care a decis să plătească în continuare toți lucrătorii eligibili atât din Cisiordania, cât și din Fâșia Gaza, indiferent de situația profesională a acestora, care, în orice caz, este dificil de clarificat. Unii funcționari publici nu lucrează în Gaza pur și simplu pentru că sunt excluși de către autoritățile de facto. Alții, deși lucrează efectiv, continuă să declare, oficial, că nu lucrează din motive politice. Se preconizează că orice decizie de încetare a plății salariilor în Gaza va fi foarte sensibilă din punct de vedere politic. Comisia și SEAE consideră că au abordat suficient acest aspect. Chestiunea a fost adusă în atenția Autorității Palestiniene, în repetate rânduri, la cel mai înalt nivel politic și va face în continuare obiectul unor dezbateri viitoare. VII. Pentru angajamentul față de Guvernul Statului Israel, a se vedea punctul III (Rezumat) de mai sus. ObservaȚII 27. Planurile de acțiune ale UE stabilesc obiective prioritare care au fost convenite în comun de către UE și Autoritatea Palestiniană și nu includ un cadru financiar orientativ. Un nou plan de acțiune UE-Autoritatea Palestiniană (PA) a fost aprobat de Consiliu în martie 2013. Noul plan de acțiune este mai bine alineat la nevoile de asistență pentru dezvoltare (și viceversa) decât cel precedent, care a fost încheiat înainte de înființarea PEGASE. 28. Începând cu 2014, UE va iniția un ciclu de programare de doi ani pentru componenta de dezvoltare a asistenței sale financiare. Palestina este unul dintre cele mai sensibile puncte în bugetul global pentru asistență financiară externă, iar autoritatea bugetară a majorat în mod frecvent în ultimii ani propunerea inițială a Comisiei. Sumele anuale disponibile pentru Palestina nu sunt cunoscute, cu un oarecare grad de certitudine, decât foarte târziu în cadrul procesului bugetar. Situația politică instabilă solicită, de asemenea, Comisiei și SEAE să fie vigilente și să poată reevalua situația ori de câte ori este necesar. Foarte puține state membre au programat asistență pentru Palestina pe o bază multianuală, din exact aceleași motive. Strategia locală de dezvoltare a UE a fost recent revizuită în colaborare cu statele membre și cu reprezentanții locali. 29. Comisia și SEAE consideră că transmiterea măsurilor către statele membre prin proceduri scrise nu face mai dificilă efectuarea unei revizuiri detaliate a mecanismului. În mai multe rânduri, programele palestiniene (în special, PEGASE) au fost prezentate Comitetului Instrumentului european de vecinătate și parteneriat (IEVP) pentru informare pe ordinea de zi. În general, statele membre și-au exprimat satisfacția cu privire la procedurile utilizate și nu s-au abținut de la a solicita clarificări suplimentare ori de câte ori au considerat necesar. Comisia și SEAE consideră că stabilirea programului PSRG, care a fost pus în aplicare după operațiunea „Cast Lead”, precum și utilizarea sprijinului pentru serviciile publice esențiale (SEPS) și componenta arieratelor demonstrează capacitatea mecanismului de a se adapta la modificările din mediul operațional. Cu toate acestea, Comisia și SEAE sunt conștiente că situația este nesustenabilă pe termen lung și că este momentul să se facă adaptări, având în vedere că situația din Gaza a rămas nesoluționată în ultimii șapte ani. De fapt, chestiunea a fost adusă în atenția Autorității Palestiniene în repetate rânduri în trecut. Au fost inițiate deja discuții cu Autoritatea Palestiniană în vederea identificării unei soluții care să țină cont de preocupările exprimate de Curte și care să permită, în același timp, Autorității Palestiniene să își sprijine în continuare angajații din Gaza. Comisia și SEAE își reiterează punctul de vedere politic potrivit căruia Autoritatea Palestiniană trebuie să își sprijine în continuare lucrătorii din Gaza ca un element esențial pentru menținerea unității unui viitor stat palestinian și pentru a permite păstrarea de către Autoritatea Palestiniană a unei poziții în Gaza. Ar trebui să se acorde atenția cuvenită faptului că SEAE și Comisia au adoptat și au pus în aplicare această decizie ținând seama de considerente politice și că majoritatea lucrătorilor care nu lucrează în Gaza sunt de fapt împiedicați să lucreze. 30. Ar trebui remarcat că, exceptând Regatul Unit, care a contribuit la mecanismul PEGASE numai în 2008, niciun alt donator de sprijin financiar direct acordat prin PEGASE nu s-a transferat de la acesta la Fondul fiduciar al Băncii Mondiale. Mai mult, PEGASE a atras finanțare, de asemenea, din partea unor state terțe precum Japonia și Elveția. Scăderea finanțării poate fi atribuită, în principal, declinului situației fiscale din statele membre, precum și, într-o oarecare măsură, „oboselii donatorilor”. Unele state membre și alți donatori preferă să susțină proiecte de dezvoltare (mai degrabă decât sprijinul financiar direct) deoarece acestea le oferă o mai mare vizibilitate. 31. Comisia recunoaște că situația actuală a mecanismului PEGASE nu include indicatori de performanță. SEAE și Comisia sunt ghidate în acest sens de indicatorii prevăzuți în „Planul palestinian de reformă și dezvoltare” și în „Planul național de dezvoltare palestinian”, pe ale căror priorități s-a bazat și se bazează în continuare mecanismul PEGASE. Aceasta este, de asemenea, o măsură de condiționalitate. Comisia acceptă, de asemenea, să introducă indicatori de performanță pentru PEGASE care vor ține cont de situația specifică a Autorității Palestiniene și de specificul mecanismului PEGASE. Scopul furnizării de sprijin financiar direct prin intermediul PEGASE este de a permite Autorității Palestiniene să-și respecte angajamentele actuale luate față de populația sa, în măsura în care acest lucru este posibil. Nu este realist să se preconizeze o îmbunătățire calitativă semnificativă a acestora în contextul situației financiare actuale. Factorii de care depinde atingerea obiectivelor sunt, în principal, externi și în afara controlului Autorității Palestiniene. Sprijinul financiar direct acordat prin PEGASE constituie un instrument politic al cărui obiectiv principal este menținerea viabilității soluției bazate pe existența a două state prin sprijinirea unor condiții de trai de bază pentru populația palestiniană. Palestina nu este o țară independentă al cărei guvern să poată mobiliza o gamă largă de resurse în sprijinul unui obiectiv specific. Sprijinul financiar direct nu este un proiect clasic care poate fi evaluat în termeni de gestionare a ciclului unui proiect. Acesta este menit să asiste Autoritatea Palestiniană în abordarea unei probleme pe termen lung în speranța că, prin menținerea acesteia, UE va contribui la soluția bazată pe existența a două state a procesului de pace din Orientul Mijlociu. 32. În conformitate cu planul național de construcție pe doi ani al Autorității Palestiniene din 2009 care a prevăzut o reducere a dependenței de ajutoare externe, SEAE (și anterior DG RELEX) au urmărit scăderea în fiecare perioadă de programare a ponderii sprijinului financiar direct; cu toate acestea, ca urmare a amenințărilor la adresa supraviețuirii Autorității Palestiniene, o reducere drastică a sprijinului nu a fost, pur și simplu, posibilă. Aceste aspecte au fost, de asemenea, aduse în discuție în cadrul reuniunilor Comitetului de legătură ad hoc (AHLC). În circumstanțele actuale și având în vedere situația politică, posibilitatea de a reduce finanțarea nu este conformă cu actuala politică a UE. 34. Beneficiarii sunt cunoscuți și fac obiectul verificărilor ex ante și ex post. Fondurile sunt plătite pe baza unei cereri depuse de către Autoritatea Palestiniană și a furnizării documentelor justificative necesare. Fondurile, în esență, doar tranzitează sub-contul Trezoreriei Centrale care operează un sistem cu „cheie dublă” pentru eliberarea plăților, însemnând că atât UE, cât și Autoritatea Palestiniană trebuie să autorizeze acest lucru. Prin urmare, riscul apariției corupției este limitat la minimum. În ceea ce privește riscul de distrugere a infrastructurii finanțate de UE prin programul de reconstrucție a sectorului privat din Gaza, acest risc a fost cunoscut și, deși Comisia încearcă să îl reducă la minimum prin dialogul periodic cu Ministerul Apărării din Israel (COGAT), riscul trebuie să fie acceptat. 35. Comisia și SEAE sunt pregătite să examineze obiectiv eficacitatea, din punct de vedere al costurilor, a controalelor și să pună în balanță controalele și riscurile implicate. 36. În 2011 a fost luată în considerare necesitatea unui grad mai ridicat de concurență, iar aceasta este în prezent în curs de soluționare odată cu lansarea unui proces de licitație internațional pentru contractarea de servicii de audit ex-ante și ex-post legate de punerea în aplicare a tuturor programelor de sprijin financiar direct acordat prin PEGASE. Anunțul de intenție preconizat a fost publicat în august 2012 și se așteaptă ca noile contracte să fie semnate înainte de sfârșitul anului 2013. Procedura negociată directă a fost solicitată și aprobată în conformitate cu articolul 168 alineatul (2) din normele de punere în aplicare a Regulamentului financiar și a fost justificată în mod corespunzător la momentul respectiv. 37. Atribuirea directă a fost justificată pe baza normelor de punere în aplicare a Regulamentului financiar. În urma unei cereri specifice formulate de EUREP, toate acordurile cu o organizație internațională au făcut obiectul unor cerințe suplimentare (excepții de la condițiile generale aplicabile organizațiilor internaționale), în special cu privire la cerințele de raportare suplimentare, audit și transferul de echipamente. EUREP a realizat tranziția de la un acord de contribuție la un contract de servicii pe o perioadă de un an cu organizația internațională. Toate echipamentele care au făcut obiectul acordurilor anterioare au fost transferate către Autoritatea Palestiniană (cu excepția bazei de date privind sprijinul financiar direct). Serviciile vor face obiectul unei licitații internaționale restrânse în 2014. 38. Ar trebui menționat faptul că procedurile de verificare și de gestionare care se aplică programelor de sprijin financiar direct sunt în curs de revizuire. Sunt încheiate acorduri pentru internalizarea bazei de date a PEGASE și gestionarea acesteia. 39. Având în vedere dimensiunea proiectului și sensibilitatea politică legată de punerea în aplicare a programului, EUREP a ales în mod deliberat să nu atribuie contractul unei întreprinderi locale la momentul respectiv. În continuarea exercițiului de revizuire a procedurilor de verificare și de gestionare a mecanismului PEGASE, a fost lansată o cerere internațională de oferte pentru contractarea de servicii de audit ex-ante și ex-post legate de punerea în aplicare a serviciilor de audit referitoare la toate programele de sprijin financiar direct acordat prin PEGASE. Deși absența unei condiționalități oficiale se datorează unor circumstanțe singulare, acest lucru nu implică absența efectului de pârghie față de Autoritatea Palestiniană (a se vedea punctul 40). 40. Sprijinul financiar direct acordat prin PEGASE este furnizat Autorității Palestiniene fără o condiționalitate explicită: aceasta este o alegere deliberată a Comisiei, a SEAE și a statelor membre, în conformitate cu obiectivele politice ale acestora privind procesul de pace din Orientul Mijlociu. Cu toate acestea, SEAE și Comisia sunt ghidate de indicatorii prevăzuți în „Planul palestinian de reformă și dezvoltare” și în „Planul național de dezvoltare palestinian”, pe ale căror priorități s-a bazat și se bazează în continuare PEGASE. Aceasta este o măsură de condiționalitate. Efectul de pârghie există datorită contribuției fiabile și solide din partea UE. EUREP lucrează în prezent la îmbunătățirea efectului de pârghie prin intermediul dialogului politic, în coordonare cu statele membre interesate, prin intermediul grupului informal UE PEGASE, recent înființat. 41. (a) La sfârșitul anului 2011, Comisia a lansat un proiect pentru a evalua nevoile și a identifica proiecte viabile în domeniul reformei funcției publice (CSR) în Palestina. Pe această bază și începând cu cea de-a doua jumătate a anului 2013, UE va finanța sprijinul acordat Autorității Palestiniene pentru reforma funcției publice. EUREP va asigura legături strânse între acțiunea respectivă și componenta CSP, facilitând, de asemenea, un efect de pârghie mai puternic asupra dialogului politic. 42. Ar trebui remarcat faptul că SEAE și Comisia au urmărit în mod activ să asigure cooperarea cu Israelul. Au avut loc numeroase reuniuni cu Ministerul Apărării din Israel. Diverse alte reuniuni cu Israelul au avut loc în cadrul relațiilor bilaterale dintre UE și Israel, iar aspectele au fost abordate în cadrul Comitetului de asociere, al Consiliului de asociere și al Dialogului politic cu Israelul. Atunci când a fost necesar, delegația UE la Tel Aviv a fost, de asemenea, implicată. Eficacitatea unor astfel de demersuri ar putea fi consolidată printr-o abordare mai coerentă și mai solidă în domeniu din partea statelor membre. Cu toate acestea, Consiliul însuși a trecut de la concluzii ale Consiliului de natură generală la unele mult mai concrete (în special în mai 2012 și în decembrie 2012). 46. La sfârșitul anului 2011, Comisia a lansat un proiect pentru a evalua nevoile și a identifica proiecte viabile în domeniul reformei funcției publice (CSR) în Palestina. Pe această bază și începând cu cea de-a doua jumătate a anului 2013, UE va finanța sprijinul acordat Autorității Palestiniene pentru reforma funcției publice. EUREP va asigura legături strânse între această acțiune și componenta CSP, facilitând, de asemenea, un efect de pârghie mai puternic asupra dialogului politic. 47. PEGASE este un instrument specific creat pentru a se asigura că fondurile pot fi urmărite până la beneficiarul final. Finanțarea este disponibilă numai în urma acordului asupra listei finale a beneficiarilor finali, convenită atât de către UE, cât și de către Autoritatea Palestiniană. Instrumentul a fost instalat pentru a evita posibilele deturnări de fonduri UE. Prin urmare, Comisia și SEAE consideră că fondurile PEGASE nu sunt fungibile din punct de vedere bugetar. În ceea ce privește argumentul potrivit căruia PEGASE a permis Autorității Palestiniene să își economisească o parte din resurse și să le direcționeze către alte destinații, Comisia și SEAE contestă o astfel de constatare care nu poate fi demonstrată în practică. Comisia și SEAE consideră că nu există nicio dovadă că PEGASE a rezultat în redirecționarea finanțării către recrutarea de forțe de securitate, care, în orice caz, beneficiază de sprijin din alte surse. 48. Dincolo de reforme, sustenabilitatea este strâns legată de progresele politice privind reconcilierea și încetarea ocupației. Un element esențial al „dificultății din ce în ce mai mari cu care s-a confruntat Autoritatea Palestiniană în ceea ce privește plata la timp a salariilor și a pensiilor” în ultima perioadă l-a reprezentat suspendarea de către Israel a „veniturilor din taxele vamale”. Scăderea bruscă a veniturilor nu a fost luată în considerare de către Autoritatea Palestiniană. Situația fiscală a statelor membre, precum și un anumit grad de „oboseală a donatorilor” au avut, cu siguranță, o influență asupra capacității și a dorinței donatorilor de a reacționa la o astfel de criză. În același timp, Autoritatea Palestiniană spera să atragă mai multe fonduri din partea donatorilor arabi. 51. Trebuie remarcat faptul că numărul cazurilor de beneficiari ai programelor de asistență sub formă de numerar a crescut începând din 2010 ca urmare a mai multor factori, inclusiv introducerea programului de transfer de numerar (Cash Transfer Programme, CTP) în 2010 (constând în fuziunea programelor SSNRP și SHC și certificarea gospodăriilor de pe lista de așteptare) și punerea în aplicare ulterioară a acestuia în Gaza în 2011. Obiectivul stabilit de Autoritatea Palestiniană este de 120 000 de gospodării înscrise în program – corespunzând numărului estimat de gospodării care trăiesc în condiții de sărăcie extremă în Palestina. La nivelul asistenței, baza de calcul a cuantumului beneficiului financiar pentru gospodăriile eligibile este reprezentată de politica de „reducere cu 50 % a decalajului”. Decalajul reprezintă diferența dintre rata bunăstării (consum) și nivelul de sărăcie extremă a gospodăriilor. Componenta de numerar a CTP furnizează asistență financiară pentru a acoperi 50 % din decalaj, iar aceasta reprezintă rata de bază a prestației în numerar. Gospodăriile beneficiare au acces, de regulă, la surse suplimentare de venit (transferuri de bani), precum și la forme de asistență adiționale/complementare (și anume, asigurări de sănătate și asistență în natură) care completează componenta în numerar. 52. Întârzierile în efectuarea plăților sunt rezultatul mai multor factori care nu se află sub controlul Ministerului Afacerilor Sociale/Ministerului de Finanțe, inclusiv: (1) disponibilitatea de numerar/lichidități în băncile din Gaza și (2) disponibilitatea bugetului ca urmare a crizei financiare recurente din Autoritatea Palestiniană (inclusiv transferurile de venituri din taxele vamale din Israel). Ar trebui menționat că (i) plățile din septembrie 2011 și din septembrie 2012 au fost prelucrate la 3 octombrie 2011 și, respectiv, 6 octombrie 2012, și anume, cu o întârziere de doar o săptămână comparativ cu data-țintă inițială (de regulă, sfârșitul ultimei săptămâni din septembrie); (ii) prima plată trimestrială din 2012 a fost efectuată la sfârșitul lunii aprilie 2012, ca urmare a indisponibilității de numerar, în special shekeli israelieni (ILS) și dolari americani, cu care s-au confruntat băncile locale din Gaza (ca urmare a restricțiilor impuse de Israel asupra lichidităților). Deși acest lucru nu a vizat Cisiordania, Autoritatea Palestiniană a optat din motive politice să nu efectueze plata în Cisiordania fără garanția că plata va avea loc în Gaza dacă nu în același timp, atunci în cel mai scurt timp. 53. A se vedea punctul 31 de mai sus. 54. Problemele legate de funcționarii publici care nu își pot desfășura activitatea în Gaza (de exemplu, greva în sprijinul Autorității Palestiniene, durata acesteia, amploarea și efectele sale, reacțiile din partea Hamas) sunt complexe în circumstanțele din Fâșia Gaza, unde verificarea obiectivă este dificil de realizat. Sprijinul financiar direct este un program orientat către Autoritatea Palestiniană. Comisia sprijină din punct de vedere politic Autoritatea Palestiniană (elementul central al viitorului stat palestinian), care a decis să plătească în continuare toți lucrătorii eligibili atât din Cisiordania, cât și din Fâșia Gaza, indiferent de situația profesională a acestora, care, în orice caz, este dificil de clarificat. Ar trebui probabil reamintit faptul că mulți dintre funcționarii publici care nu lucrează în Gaza sunt efectiv excluși de către autoritățile de facto. Se așteaptă ca orice decizie de încetare a plății salariilor în Gaza să fie foarte sensibilă din punct de vedere politic. 55. A se vedea observațiile de la punctul 54. 57. Beneficiarii sunt cunoscuți și fac obiectul verificărilor ex ante și ex post. Fondurile sunt plătite pe baza unei cereri depuse de către Autoritatea Palestiniană și a furnizării documentelor justificative necesare. Fondurile, în esență, doar tranzitează sub-contul Trezoreriei Centrale, care operează un sistem cu „cheie dublă” pentru eliberarea plăților, însemnând că atât UE, cât și Autoritatea Palestiniană trebuie să autorizeze acest lucru. 58. A se vedea răspunsul la observația 54. 59. În ceea ce privește utilizarea de combustibil în loc de gaz, ar trebui menționat că acest aspect a fost decis de factori externi. Nici Israelul și nici Egiptul nu permit exportul de gaze către Gaza, prin urmare, utilizarea motorinei diesel a fost singura opțiune posibilă. 60. Problema TVA-ului și a altor taxe pentru livrarea de combustibil în ceea ce privește Israelul depășește cu mult cadrul PEGASE și face parte dintr-o problemă de ansamblu a relațiilor dintre UE și Israel. Comisia a făcut eforturi pentru a obține o scutire de la plata TVA pentru livrările de combustibil, dar discuțiile nu au avut niciun rezultat. A fost evident că problema putea fi rezolvată numai la cele mai înalte niveluri politice. Comisia consideră că nu poate fi criticată pentru faptul că nu a fost în măsură să stabilească modul în care TVA-ul și accizele pe care le plătește sunt utilizate de către autoritățile israeliene sau palestiniene, în temeiul Protocolului de la Paris din cadrul acordurilor de la Oslo, care stabilește condițiile pentru transferurile anumitor venituri fiscale din Israel către Autoritatea Palestiniană, dar la care Comisia/UE nu este parte. Acesta a fost unul dintr-o serie de factori care au determinat Comisia să înceteze finanțarea livrărilor de combustibil. 61. Comisia a sfătuit Autoritatea Palestiniană să ia în considerare posibilitatea realizării unei evaluări a PEFA înainte de 2012. În noiembrie 2011, Ministerul de Finanțe al Autorității Palestiniene a convenit la nivel tehnic principiul derulării unui exercițiu PEFA. UE intenționa să finanțeze parțial evaluarea. Cu toate acestea, Autoritatea Palestiniană a decis ulterior să amâne evaluarea. O evaluare a PEFA a fost lansată în martie 2013, iar raportul privind PEFA a fost transmis în mod oficial Ministerului de Finanțe în iunie 2013 și a fost acceptat de către minister în aceeași lună. Raportul a fost publicat la 2 septembrie 2013. UE a contribuit la evaluarea coordonată de Banca Mondială prin finanțarea unui expert. Au existat, de asemenea, alte evaluări ale sistemelor de gestionare a finanțelor ale Autorității Palestiniene în afară de evaluările PEFA. FMI a efectuat evaluări privind progresele realizate cu privire la gestionarea finanțelor publice ale Autorității Palestiniene în aprilie 2008, aprilie 2009, decembrie 2009, octombrie 2010, ianuarie 2012 și ianuarie 2013. De asemenea, rapoartele personalului FMI în cadrul reuniunilor Comitetului de legătură ad hoc (care au loc de două ori pe an) includ evaluări ale reformelor în domeniul gestionării finanțelor publice întreprinse de Autoritatea Palestiniană. 62. Comisia continuă să lucreze la acest aspect referitor la gestionarea finanțelor publice: o evaluare a PEFA coordonată de Banca Mondială a fost lansată în martie 2013, iar raportul a fost transmis în mod oficial Ministerului de Finanțe în iunie 2013. Orice formă de control legislativ este dificilă în absența funcționării unui Consiliu legislativ palestinian. Acesta a fost acceptat de către minister în aceeași lună și publicat la 2 septembrie 2013. 63. (b) În septembrie 2012, raportul de monitorizare orientat către rezultate a subliniat că: „proiectul a suferit întârzieri în prima jumătate a punerii sale în aplicare din mai multe motive (studii îndelungate de evaluare a nevoilor, remodelarea activităților, un nivel scăzut de cunoaștere a limbii engleze de către stagiari și lipsa traducătorilor). Cele mai multe dintre probleme au fost soluționate în prima parte a anului 2012”. În același timp, eficiența și eficacitatea de ansamblu a punerii în aplicare a proiectului au fost considerate „bune” de către organismul de monitorizare. 66. Rambursările au fost efectuate în conformitate cu normele aplicabile. Principala preocupare a fost de a stimula economia prin injectarea de arierate scadente în sectorul privat. Arieratele restante au făcut obiectul controalelor obligatorii de audit înainte de efectuarea plăților. Caseta 2 – Rambursarea TVA-ului pentru un hotel de lux din Gaza Rambursarea a fost efectuată în conformitate cu normele aplicabile. Trebuie menționat că arieratele rambursate întreprinderii au fost acumulate într-o perioadă de peste șapte ani, din decembrie 2000 până în ianuarie 2008. Faptul că hotelul abia mai funcționa în octombrie 2012 se datorează situației din Gaza și blocadei permanente. 67. Sprijinul oferit centralei electrice din Gaza a urmărit să soluționeze un anumit aspect urgent mai degrabă decât să fie sustenabil. Atunci când Autoritatea Palestiniană a propus o altă abordare, respectiva componentă a mecanismului PEGASE nu a mai fost finanțată. 68. Un element esențial al „dificultății din ce în ce mai mari cu care s-a confruntat Autoritatea Palestiniană în ceea ce privește plata la timp a salariilor și a pensiilor” în ultima perioadă, l-a reprezentat suspendarea de către Israel a „veniturilor din taxele vamale”. În plus, situația fiscală a statelor membre, precum și un anumit grad de „oboseală a donatorilor” au avut cu siguranță o influență asupra capacității și dorinței donatorilor de a reacționa la o astfel de criză. În același timp, Autoritatea Palestiniană spera să atragă mai multe fonduri din partea donatorilor arabi. 70. Ar trebui remarcat faptul că SEAE și Comisia au urmărit în mod activ să asigure cooperarea cu Israelul. Au avut loc numeroase reuniuni cu Ministerul Apărării din Israel. Atunci când a fost necesar, delegația UE la Tel Aviv a fost, de asemenea, implicată. Eficacitatea unor astfel de demersuri ar putea fi consolidată printr-o abordare mai coerentă și mai solidă în domeniu din partea statelor membre. (b) Sume substanțiale au fost alocate pentru Zona C din alocarea pentru anul 2012 (7 milioane EUR), pe lângă aproximativ 3,5 milioane EUR alocați prin programul de securitate alimentară. De asemenea, PEGASE va pune la dispoziție fonduri în Zona C prin extinderea programului de recuperare a sectorului privat din Gaza pentru a include Cisiordania, acordându-se o atenție deosebită fermierilor și comunităților afectate de zidul de separare, de demolările operate de armata israeliană și de violențe. Problema Zonei C constituie o prioritate pe agenda politică. Aceasta a fost discutată în repetate rânduri în cadrul PSC, iar o acțiune a UE a fost deja derulată de către delegația UE la Tel Aviv în decembrie 2011. Zona C reprezintă, de asemenea, un obiectiv prioritar al noului plan de acțiune. ConcluZII ȘI RECOMANDĂRI 74. Sustenabilitatea poate fi asigurată numai prin progrese politice în ceea ce privește reconcilierea și încetarea ocupației. Cu toate acestea, cele două aspecte privind reforma și măsurile israeliene sunt importante, iar Comisia și SEAE le abordează după cum urmează: La sfârșitul anului 2011, Comisia a lansat un proiect pentru a evalua nevoile și a identifica proiecte viabile în domeniul reformei funcției publice (CSR) în Palestina. Pe această bază și începând cu cea de-a doua jumătate a anului 2013, UE va finanța un sprijin cuprinzător acordat Autorității Palestiniene pentru reforma funcției publice. EUREP va asigura legături strânse între această acțiune și componenta CSP, facilitând, de asemenea, un efect de pârghie mai puternic asupra dialogului politic. Comisia și SEAE au urmărit în mod activ să asigure cooperarea cu Israelul. Au avut loc numeroase reuniuni cu Ministerul Apărării din Israel. Numeroase reuniuni sunt organizate, de asemenea, cu Israelul (la diferite niveluri și în cadrul diverselor foruri) în cadrul relațiilor bilaterale dintre UE și Israel și prin intermediul delegației UE la Tel Aviv. Eficacitatea unor astfel de demersuri ar putea fi consolidată printr-o abordare mai coerentă și mai solidă în domeniu din partea statelor membre. 75. Comisia este de acord să stabilească indicatori de performanță, ținând cont de faptul că numeroși factori care afectează performanța sunt externi și în afara controlului Autorității Palestiniene. Palestina nu este o țară independentă cu un guvern care să dețină un control firesc asupra unei game largi de resurse în vederea îndeplinirii unor obiective specifice. Sprijinul financiar direct acordat prin PEGASE constituie un instrument politic al cărui obiectiv este de a menține viabilitatea soluției bazate pe existența a două state prin menținerea unor condiții de trai de bază pentru cetățenii palestinieni. Lipsa de fonduri provenite de la donatori prin intermediul mecanismului PEGASE este rezultatul mai degrabă al unei „oboseli a donatorilor” sau al situației economice decât al unei decizii deliberate de a nu utiliza PEGASE. Astfel cum s-a menționat anterior, unii donatori preferă să finanțeze proiecte de dezvoltare (mai degrabă decât sprijinul financiar direct), inclusiv din cauză că acestea implică o mai mare vizibilitate. 76. Procedura directă negociată a fost solicitată și aprobată în conformitate cu articolul 168 alineatul (2) din normele de punere în aplicare a Regulamentului financiar și a fost justificată în mod corespunzător la momentul respectiv. Ar trebui menționat faptul că procedurile de verificare și de gestionare care se aplică programelor de sprijin financiar direct sunt în curs de revizuire (a se vedea punctul 38). În 2011 a fost luată în considerare necesitatea unui grad mai ridicat de concurență, iar aceasta este în prezent în curs de soluționare odată cu lansarea unui proces de licitație internațional pentru contractarea de servicii de audit ex-ante și ex-post legate de punerea în aplicare a tuturor programelor de sprijin financiar direct acordat prin PEGASE. Anunțul de intenție preconizat a fost publicat în august 2012 și se așteaptă ca noile contracte să fie semnate înainte de sfârșitul anului 2013. O licitație privind un contract de servicii pentru gestionarea și punerea în aplicare a programului va fi lansată în 2014 (a se vedea punctul 37). 77. La sfârșitul anului 2011, Comisia a lansat un proiect pentru a evalua nevoile și a identifica proiecte viabile în domeniul reformei serviciului public (CSR) în Palestina. Pe această bază și începând cu cea de-a doua jumătate a anului 2013, UE va finanța un sprijin cuprinzător acordat Autorității Palestiniene pentru reforma funcției publice. EUREP va asigura legături strânse între această acțiune și componenta CSP, facilitând, de asemenea, un efect de pârghie mai puternic asupra dialogului politic. 78. Problemele legate de funcționarii publici care nu își pot desfășura activitatea în Gaza sunt complexe în circumstanțele din Fâșia Gaza, unde verificarea obiectivă este dificil de realizat. Sprijinul financiar direct este un program orientat către Autoritatea Palestiniană. Comisia sprijină din punct de vedere politic Autoritatea Palestiniană (elementul central al viitorului stat palestinian), care a decis să îi plătească în continuare pe toți lucrătorii eligibili atât din Cisiordania, cât și din Fâșia Gaza, indiferent de situația profesională a acestora, fapt care, în orice caz, este dificil de clarificat. Ar trebui probabil reamintit faptul că mulți dintre funcționarii publici care nu lucrează în Gaza sunt efectiv excluși de către autoritățile de facto. Se preconizează că orice decizie de încetare a plății salariilor în Gaza va fi foarte sensibilă din punct de vedere politic. Problema TVA-ului și a altor taxe pentru livrarea de combustibil în ceea ce privește Israelul depășește cu mult cadrul PEGASE și face parte dintr-o problemă de ansamblu a relațiilor dintre UE și Israel. Comisia a făcut eforturi pentru a obține o scutire de la plata TVA-ului pentru livrările de combustibil, dar discuțiile nu au avut niciun rezultat. Este evident faptul că problema poate fi soluționată numai la cele mai înalte niveluri politice. Comisia consideră că nu poate fi criticată pentru faptul că nu a fost în măsură să stabilească modul în care TVA-ul și accizele pe care le plătește sunt utilizate de către autoritățile israeliene sau palestiniene, în temeiul Protocolului de la Paris din cadrul acordurilor de la Oslo, care stabilește condițiile pentru transferurile anumitor venituri fiscale din Israel către Autoritatea Palestiniană, dar la care Comisia/UE nu este parte. Acesta a fost unul dintr-o serie de factori care au determinat Comisia să înceteze finanțarea livrărilor de combustibil. 79. Pentru detalii cu privire la evaluarea PEFA, a se vedea răspunsul la punctul 61 mai sus. 80. Comisia și SEAE sunt de acord să revizuiască mecanismul PEGASE și să țină cont de recomandările formulate de Curte. SEAE și Comisia revizuiesc mecanismul PEGASE în mod regulat în funcție de modificările survenite în practică (de exemplu, componenta PSRG în urma operațiunii „Cast Lead” și, mai recent, componenta pentru spitalele din Ierusalimul de Est). Cu toate acestea, Comisia își exprimă dezacordul categoric față de necesitatea de a întreprinde o revizuire „majoră” a PEGASE. (a) Comisia și SEAE sunt de acord cu recomandarea, care a fost deja pusă parțial în aplicare. Noul plan de acțiune privind Palestina este primul dintr-o nouă generație de planuri de acțiune negociate de la revizuirea IEVP care include obiective prioritare care trebuie atinse și care au fost convenite în comun de către UE și Autoritatea Palestiniană. Textul este mai bine aliniat la nevoile de asistență pentru dezvoltare (și viceversa) decât cel precedent, care a fost încheiat înainte de înființarea PEGASE. (b) Comisia și SEAE sunt parțial de acord cu recomandarea. Începând cu anul 2014, UE va iniția un ciclu de programare de doi ani pentru partea de dezvoltare a asistenței financiare a acesteia. Mecanismul PEGASE nu a fost planificat inițial să facă parte din programarea multianuală, dar Comisia și SEAE își vor revizui poziția. Deși Comisia și SEAE își mențin rezervele exprimate cu privire la acest punct, acestea sunt pregătite să ia măsuri pentru punerea în aplicare a recomandării, în măsura în care acest lucru este posibil. (c) Comisia și SEAE sunt de acord cu recomandarea, indicatorii de performanță vor fi introduși în domeniile menționate de Curte pentru PEGASE (a se vedea observațiile noastre de la punctul 31). 82. (a) Comisia este de acord cu recomandarea. Procedura competitivă de achiziții este în curs de desfășurare. În 2011 a fost luată în considerare necesitatea unui grad mai ridicat de concurență, iar aceasta este în prezent în curs de soluționare odată cu lansarea unui proces de licitație internațional pentru contractarea de servicii de audit ex-ante și ex-post legate de punerea în aplicare a tuturor programelor de sprijin financiar direct acordat prin PEGASE. Anunțul de intenție preconizat a fost publicat în august 2012 și se așteaptă ca noile contracte să fie semnate înainte de sfârșitul anului 2013. O licitație pentru contracte de servicii va fi lansată în 2014 (a se vedea punctul 37). (b) Comisia este de acord cu recomandarea și va continua planurile în curs pentru simplificarea sistemului de gestionare a sprijinului financiar direct acordat prin PEGASE. EUREP este responsabil în prezent cu administrarea bazei de date a PEGASE, care a fost mutată în clădirea EUREP la începutul lunii octombrie 2013. 83. Comisia și SEAE nu sunt de acord cu recomandarea. Cu privire la condiționalitate, a se vedea răspunsul nostru la punctul 40. Pentru reforma serviciului public, Comisia a lansat o evaluare a nevoilor în 2011. Sprijinul către Autoritatea Palestiniană va fi furnizat în 2013 pe această bază. EUREP va asigura legături strânse între această acțiune și programul CSP, facilitând, de asemenea, un efect de pârghie mai mare asupra dialogului politic. De asemenea, SEAE și Comisia consideră punerea în aplicare a „Planului palestinian de reformă și dezvoltare” și a „Planului național de dezvoltare palestinian”, pe ale căror priorități s-a bazat și se bazează în continuare PEGASE, drept o măsură de condiționalitate. O evaluare a PEFA a fost lansată în martie 2013, iar raportul privind PEFA a fost transmis în mod oficial Ministerului de Finanțe în iunie 2013 și a fost acceptat de către minister în aceeași lună. Raportul a fost publicat la 2 septembrie 2013. UE a contribuit la evaluarea coordonată de Banca Mondială prin finanțarea unui expert. 84. Comisia și SEAE sunt doar parțial de acord cu recomandarea. Comisia și SEAE sunt de acord să înceapă discuțiile cu Autoritatea Palestiniană cu privire la finanțarea salariilor și a pensiilor în Fâșia Gaza în vederea obținerii unui acord care să ia în considerare preocupările exprimate de Curte. 85. Comisia este de acord cu recomandarea.